Andreas Frederik Krieger

Andreas Frederik Krieger (1817–1893) var en dansk jurist, nasjonalliberal politiker og minister.  Han var medlem av den Grundlovgivende Rigsforsamling i 1848 og med i grunnlovsutvalget av 1848. Som finansminister gjennomførte han blant annet den nye myntloven hvor man gikk over til kroner og øre. Han sto også for salget av Marmorkirkens ruiner til C.F. Tietgen i 1874, noe som medførte at han ble stilt for Riksrett i 1877. Han ble frikjent.

Etter at Johanne Luise Heiberg var blitt enke i 1860 knyttet Krieger et nært forhold med henne. De var begge kritikere av Frederik VIIs morganatiske ekteskap med Louise Rasmussen og i private brev til Heiberg beskrev Krieger seg som republikaner.

Kriegers dagbøker og korrespondansen med Heiberg er utgitt i bokform.

 Referanser 

 Kilder 
 Den danske Rigsdag Krieger av Henrik Jacob Wulff på Wikisource
 Indenrigsministeriet 1848–1998

Kategori:Danske finansministre
Kategori:Danske innenriksministre
Kategori:Danske justisministre
Kategori:Medlemmer av Den Grundlovgivende Rigsforsamling
Kategori:Ansatte ved Københavns Universitet
Kategori:Storkors av Dannebrogordenen
Kategori:Personer fra Arendal kommune